Макар и двете процедури да са свързани с корекция на венците, разликите между тях са съществени. Гингивопластиката е минимално инвазивна стоматологична интервенция за леки корекции на контура на венците с цел козметично подобряване вида на венците и постигане на красива усмивка. Гингивектомията е стоматологична техника, при която тъканта на венеца се отстранява хирургично. Тази процедура се прилага в случаите, в които допълнителната излишна тъкан на венците представлява риск за оралното здраве или когато е налице заболяване на венците като пародонтит.